PÖYTÄKIRJA

Hallituksen kokous 5/2010
Iltakoulu ry.
Aika: tiistai 30.03.2010, klo 16:00–18:10
Paikka: Päätalon ryhmätyötila RH C1, Tampereen yliopisto

Läsnäolijat:
Gritten Naams, puheenjohtaja
Matti Muhli, sihteeri
Saara Kuittinen
Hanna Meriläinen
Maria Tervonen
Veikko Mäkelä
Raimo Muurinen
Ilari Väänänen
Johannes Lehtinen
Aleksi Harmokivi
Jere Seikkala
Aki Luoto
Jaana Krapi
Ulla Immonen
Markus Wikholm
Laura Markkanen

1.	Kokouksen avaus
Puheenjohtaja avasi kokouksen kello 16:01.

2.	Laillisuus ja päätösvaltaisuus
Kokous todettiin lailliseksi ja päätösvaltaiseksi.

3.	Pöytäkirjantarkastajien valinta
Pöytäkirjantarkastajiksi valittiin Veikko Mäkelä ja Ilari Väänänen.

4.	Esityslistan hyväksyminen
Muut esille tulevat asiat vaihdettiin kohdaksi numero 9. Kevätkokouksen pöytäkirjan esityslista –kohta siirrettiin Päätökset-osion alle kohdaksi numero 10.

5.	Ilmoitusasiat ja posti
Raimo Muurinen ilmoitti, että jos toimikuntien toimintaan liittyviä riitoja ei saada ratkaistua hallituksen sisällä, Muurinen jättää eroanomuksensa hallituksesta huhtikuun aikana.
Tiedotus- ja ainejärjestötilavastaava Jere Seikkala ilmoitti lähtevänsä syksyllä vaihto-opiskelijaksi ja pyysi eroa hallitustehtävistä 01.09. alkaen. Asia käsitellään yhdistyksen kevätkokouksessa.

Raimo Muurinen poistui kokouksesta kello 16:22.

6.	Talous
Rahastonhoitaja Hanna Meriläinen tiedotti, että Iltakoulun tilillä on tällä hetkellä 4346,56€. Valmennuskursseille on tässä vaiheessa yhteensä 17 ilmoittautunutta ja näiltä saatavilla tuloilla kurssin järjestäminen menee laskelmien mukaan plussan puolelle.

Keskusteluasiat

7.	Mennet ja tulevat tapahtumat
Tapahtumista päättäminen ja tiedottaminen
Todettiin, että viimeisimmistä Iltakoulun järjestämistä tapahtumista on tiedotettu jäsenistölle melko myöhään. Sovittiin, että järjestettävistä tapahtumista pyritään ilmoittamaan viimeistään viikkoa etukäteen.

Laitoskahvit
Varsinaisia laitoskahveja ei tulla järjestämään enää kevään aikana; Yhdistetty Lukuvuosipalautteen purku- sekä Simaa ja tippaleipiä –tilaisuus järjestetään Politiikan tutkimuksen laitoksen huoneessa 5101 keskiviikkona 28.04. kello 13-15.

Biljarditurnaus
Iltakoulun perinteinen biljarditurnaus järjestetään perjantaina 16.04. kello 17:00 liikuntavastaava Aleksi Harmokiven johdolla.

Pääsiäisen munaralli laitoksella
Pääsiäismunien etsintää järjestetään keskiviikkona 31.03. kello 13:00 alkaen Politiikan tutkimuksen laitoksen tiloissa ja ennen kaikkea Iltakoulun ainejärjestötilassa. Tiedotus- ja aj-tilavastaava Jere Seikkala ja varapuheenjohtaja Ilari Väänänen vastaavat tapahtuman järjestelyistä.

Lassipalloturnaus
Iltakoulu järjestää lassipalloturnauksen toukokuun aikana, asiasta tiedotetaan lähempänä.

Pornobileet
Pornobileet järjestetään keskiviikkona 07.04. ravintola Rumassa kello 19:00. Iltakoulu on vastuussa tapahtuman lipunmyynnistä, minkä vuoksi hallituksen jäsenille jaettiin lipunmyyntivuorot.

Pokeriturnaus
Perinteinen pokeriturnaus on tarkoitus järjestää vielä kevään aikana. Tiedotus- ja aj-tilavastaava Jere Seikkala ja koulutuspoliitinen vastaava Johannes Lehtinen hoitavat tapahtuman järjestelyjä.

Laura Markkanen poistui kello 17:04.

8.	Toimikunnat
8.1. Toimikuntien palautekyselyn tulosten läpikäynti
- Palautekyselyyn vastasi 35 opiskelijaa. Toimikuntatoiminta koettiin sinänsä mielekkääksi, mutta eri toimikuntiin suhtautumisessa oli jonkin verran eroja.
- Toimikuntien toimintaa tarkkaillaan ja pyritään selkiyttämään kerätyn palautteen pohjalta. Spekuloitiin mahdollisilla toimikuntien kokojen ja vastuualueiden muutoksilla, mutta toistaiseksi ne pidetään ennallaan eikä Iltakoulun toimintasuunnitelmaan tulla tekemään muutoksia toimikuntien osalta kevätkokouksessa.

8.2. Koulutuspoliittinen toimikunta
Lukuvuosipalautteen keruun aloittaminen
Koulutuspoliittisen toimikunnan valmistelemaa uudistettua lukuvuosipalautelomaketta aletaan jakaa välittömästi jäsenistölle paperisena ja verkkoon avataan myös e-lomake vastaamista varten. Iltakoulun hallituksen työryhmä aloittaa palautteen purkamisen viikolla 16 ja tulokset esitellään Politiikan tutkimuksen laitoksella järjestettävässä tilaisuudessa 28.04.

Ekskursion suunnitteluvaihe
Vuoden 2010 ekskursio järjestetään syksyn ensimmäisellä perioditauolla. Mitä suurimmalla todennäköisyydellä kohde on Kööpenhamina ja matka kestänee lauantaista keskiviikkoon. Työryhmä on aloittanut ekskursion valmistelun.

Politiikan tutkimuksen laitoksen parhaalle opettajalle ja kurssille annettava palkinto lukuvuoden päättäjäistilaisuudessa
Käytiin keskustelua mahdollisista palkinnoista ja kunniakirjoista; itse palkitsemisjärjestelyn käyttöönotosta sovittiin jo aiemmin hallituskaudella.

9.	META
Muita esille tulevia asioita ei ollut.

 Päätökset 

10.	Kevätkokouksen pöytäkirjan esityslista
Hallitus päätti yksimielisesti esittää yhdistyksen kevätkokouksessa Raimo Muurisen erottamista Iltakoulu ry:n hallituksesta.

Veikko Mäkelä ja Ulla Immonen poistuivat kokouksesta kello 17:55.

11.	Mennet ja tulevat tapahtumat
Talviolympialaiset
Hallitus myönsi yksimielisesti takautuvasti 41 euroa lisävaroja Talviolympialaisista aiheutuneisiin kuluihin. Tapahtuman järjestelyt tulivat maksamaan yhteensä 71 euroa.

Vappusitsit
Iltakoulu järjestää vappusitsit 30.04. Messukylän työväentalolla. Myös Interaktio, SOS ja Cortex osallistuvat sitseille. Tapahtuman valmistelu aloitetaan pääsiäisen jälkeen.

Markus Wikholm poistui kokouksesta kello 17:59.

12.	Patinan kannanotto
Hallitus päätti yksimielisesti osallistua Patinan organisoimaan, yliopiston hallinnolle kohdistettuun kannanottoon kielikeskuksen kurssitarjonnan supistamista vastaan.

13.	Seuraavasta kokouksesta sopiminen
Seuraava kokous järjestetään maanantaina 19.04. kello 14:00.

14.	Kokouksen päättäminen
Puheenjohtaja päätti kokouksen kello 18:10.

Gritten Naams							Matti Muhli
puheenjohtaja							sihteeri

Veikko Mäkelä						Ilari Väänänen
pöytäkirjantarkastaja						pöytäkirjantarkastaja